Tolong jelaskan mengenai Pertempuran Darin dalam bahasa melayu

Perang Darin ini merupakan peperangan yang berlaku di sebuah pulau yang bernama Darin. Pulau ini terletak di dalam wilayah Teluk Parsi yang mana hari ini terletak di dalam negara Bahrain.

Ketika berlaku murtad secara besar-besaran di kawasan Bahrain, Khalifah Abu Bakar menghantar tentera Islam pimpinan Ala' ibn Al-Hadhrami dengan di bantu oleh Muthanna ibn Harith untuk mencegah pemberontakan tersebut. Ketika ini pasukan pemberontak murtad yang ketika itu berpusat di Juwathah mengangkat seorang bangsawan anak tempatan bernama Hutam untuk mengetuai pertahanan dalam menghadapi tentera Islam.

Ketika berlakunya pertempuran ini, pasukan pemberontak tewas dan berundur ke pulau Darin dan bertahan di dalam kota. Tentera Islam juga mengejar pasukan terbabit dan mengepung kota itu selama sebulan. Setelah sebulan, Muthanna mendapat maklumat daripada risikan bahawa pasukan pemberontak sedang mengadakan majlis dan ramai askarnya mabuk.

Setelah mendapat maklumat daripada Muthanna, Ala' melancarkan serangan mengejut ke atas kota pulau Darin dan ketuanya Hutam berjaya dibunuh. Setelah itu, tiada lagi gerakan murtad di wilayah Bahrain.